stanford-oval/wikipedia huggingface dataset:
Savannakhet (provinssi)
Aiheesta muualla

Kuvia tai muita tiedostoja aiheesta Savannakhet (provinssi) Wikimedia Commonsissa
Matkaopas aiheesta Savannakhet (provinssi) Wikivoyagessa (englanniksi)
Savannakhet Overview (Arkistoitu – Internet Archive) Tourism Laos
Laosin provinssit
Provinssit: Attapu | Bokeo | Bolikhamxai | Champasak | Houaphan | Khammouan | Loung Namtha | Luang Prabang | Oudomxai  | Phongsali | Salavan | Savannakhet | Vientiane | Xaignabouli | Xekong | Xieng Khouang
Kunnat: Vientiane
Erityisalueet: Xaisomboun
Laosin ja Vietnamin ystävyysmonumentti Muang Phinin kaupungissa
Anconan maakunta

Anconan sijainti
Ancona (ital. Provincia di Ancona) on maakunta Marchen alueella, keskisessä Italiassa. Myös sen pääkaupunki on nimeltään Ancona. Maakunnan pinta-ala on 1 940 km², ja vuoden 2015 lopulla siellä oli yhteensä 477 892 asukasta. Maakunnassa on 47 kuntaa.
And Just Like That...

| And Just Like That> .. |
| --- | --- |
Tyyli:  komedia
Kestoaika:  37–44 minuuttia
Luoja(t):  Darren Star
Pääosissa:   Sarah Jessica Parker  Cynthia Nixon  Kristin Davis  Mario Cantone  David Eigenberg  Willie Garson  Evan Handler  Sara Ramirez  Chris Noth  Sarita Choudhury 
Alkuperämaa:  Yhdysvallat
Alkuperäiskieli:  englanti
Verkko:  HBO Max
Esitetty:  9. joulukuuta 2021 –
Tuotantokausia:  2
Jaksoja:  21
Tuotanto
Tuottaja(t):   Jane Raab  Antonia Ellis  Julie Rottenberg  Elisa Zuritsky 
Vastaava(t) tuottaja(t):   Michael Patrick King  Sarah Jessica Parker  John P. Melfi  Kristin Davis  Cynthia Nixon  Julia Rottenberg  Elisa Zuritsky 
Säveltäjä(t):  Aaron Zigman
Kuvaaja(t):  Tim Norman
Tuotantoyhtiö(t):   Michael Patrick King Productions  Pretty Matches Productions  Rialto Films 
Levittäjä:  WarnerMedia Direct
Aiheesta muualla
Virallinen sivusto
IMDb
And Just Like That... on yhdysvaltalainen suoratoistosarja, jonka on kehittänyt Michael Patrick King. Sarjan ensimmäinen kausi ilmestyi HBO Max -palvelussa joulukuun 2021 ja helmikuun 2022 välisenä aikana. Sarja pohjautuu vuosina 1998–2004 esitettyyn Sinkkuelämää-draamakomediaan ja sitä seuranneisiin kahteen elokuvaan. Sarjan pääosissa ovat Sarah Jessica Parker, Cynthia Nixon ja Kristin Davis.
And Just Like That... -sarjan tapahtumat sijoittuvat 11 vuoden päähän edellisestä Sinkkuelämää-tuotannosta, Sex and the City – Sinkkuelämää 2 -elokuvasta (2010). Sarjassa seurataan Sinkkuelämää-sarjasta tuttujen Carrie Bradshaw'n, Miranda Hobbesin ja Charlotte York Goldblattin elämää keski-iässä. Sarjassa nähdään myös sarjasta tutut Kiho (Chris Noth), Anthony Marentino (Mario Cantone), Steve Brady (David Eigenberg), Stanford Blatch (Willie Garson) ja Harry Goldenblatt (Evan Handler). Uusia hahmoja ovat muun muassa Che Diaz (Sara Ramirez) ja Seema Patel (Sarita Choudbury). Aiemmista Sinkkuelämää-kausista ja -elokuvista poiketen And Just Like That... -sarjassa ei nähdä Samantha Jonesia (Kim Cattrall). Cattrall on kertonut julkisesti ettei palaa sarjaan hänen ja Parkerin huonojen välien takia, mutta tekee lyhyen vierailun toisella kaudella.
Sarja nousi HBO Max -palvelun katsotuimmaksi sen julkaisun jälkeen. Se sai kuitenkin varsin kielteistä palautetta kriitikoilta; esimerkiksi Rotten Tomatoes -sivustolla sen keskiarvio on vain 5,60 asteikolla nollasta kymmeneen. Heikoista arvosteluista huolimatta sarjaa jatketaan toiselle kaudelle. Elokuussa 2023 toisen kauden viimeisen jakson julkistuksen aikaan, sarjan virallisella instagram sivulla kerrottiin, että sarja on uusittu kolmannelle tuotantokaudelle.
Savannihaikara

| Savannihaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Haikaralinnut Ciconiiformes
Heimo::  Kattohaikarat Ciconiidae
Suku::  Kattohaikarat Ciconia
Laji::  abdimii
Kaksiosainen nimi
 Ciconia abdimii  Lichtenstein, 1823 
 Savannihaikaran levinneisyys
Katso myös
   Savannihaikara Wikispeciesissä   Savannihaikara Commonsissa 
Infobox OKNimi-testi OKIUCN-testi OK: 
Savannihaikaran muna
Savannihaikara (Ciconia abdimii), myös afrikansavannihaikaraksi tai abdiminhaikaraksi kutsuttu, on Afrikassa elävä kattohaikaran sukulainen. Lajin yksilö harhautui Pohjois-Suomeen 2. heinäkuuta–2. elokuuta 2007. Rariteettikomitea luokitteli kokouksessaan 5. tammikuuta 2008 havainnon E-kategoriaan (Varma tai melkein/lähes varma tarha- tai häkkikarkulainen).
Ulkonäkö ja koko

Savannihaikara kasvaa 75–80 cm pitkäksi. Sen selkäpuoli on musta, vatsa valkea. Lajin silmän ja nokan välissä on sininen ihoalue, ja sen nokan tyvessä on punainen läikkä.
Levinneisyys

Savannihaikara pesii Sahelin alueella, länsiafrikkalaisella savannilla ja Etiopian ylängöillä. Pieniä populaatioita elää myös Arabian niemimaan eteläosissa, Jemenissä ja Omanissa. Savannihaikara on muuttolintu, joka talvehtii päiväntasaajan eteläpuolella.
AndLinux

andLinux on Cooperative Linuxin pohjalta koottu Linux, joka on nykyään Ubuntuun perustuva. Cooperative Linux perustui Slackwareen.
AndLinuxin erikoisuutena on se, että sitä voidaan käyttää suoraan Windows 2000:n, Windows XP:n, Windows 2003:n ja 32-bittisen Windows Vistan sisällä käyttämättä virtuaaliympäristöä. Ominaisuuden tuottaa Cooperative Linuxista otettu ominaisuus.
Seppo Uusitupa

| Seppo Uusitupa> Henkilötiedot |
| --- | --- |
Muut nimet:  Seppo Matti Ilmari Uusitupa
Syntynyt: 1950 (ikä 73–74)
Kansalaisuus:  Suomi
Aiheesta muualla
Kotisivu
Seppo Matti Ilmari Uusitupa (s. 1950) on suomalainen tietokoneharrastuspiirien vaikuttaja 1980-luvun BBS-järjestelmissä (Bulletin Board System) aikana, jolloin suurelle yleisölle internetin sähköposti- ja tiedostojenjakelupalvelut eivät olleet käytettävissä.
Tietokoneharrastuksen ohella Uusitupa työskenteli HPY:n (Helsingin Puhelinyhdistys, nykyinen Elisa Oyj) datapuhelintoimistossa, sekä sivutoimisena tuntiopettajana Helsingin teknillisessä oppilaitoksessa (nyk. Metropolia).[lähde? ] HPY:stä Uusitupa siirtyi silloiseen Suomen Yhdyspankkiin. Päätyönsä ohessa Uusitupa kirjoitti runsaasti IT-alan lehtiin 1980-luvun alkupuolelta lähtien. Osa jutuista julkaistiin nimimerkillä Toivo T Tavasti.[lähde? ] Viimeiset työvuotensa Uusitupa toimi Kilpailuvirastossa erikoistutkijana.
Huomionosoitukset

Uusitupa on saanut varsinaisen työnsä ulkopuolella erilaisia huomionosoituksia, muun muassa Tietotekniikan liitto antoi vuoden 1990 ATK-vaikuttaja –nimityksen ja vuonna 1990 (jo lopetettu) SATKO (Suomen ATK-kouluttajat) plaketin hänelle ja (nyttemmin myös lopetetulle) Unitas-opistolle. Muita huomionosoituksia ovat Tietoliikenneaapisen valitseminen vuoden oppikirjaksi.[lähde? ]
Eläkevuodet

Uusitupa on ollut syksystä 2006 lähtien eläkkeellä.
Valikoitu teosluettelo

Mikronkäyttäjän tietoliikennekirja
Tietoliikenneaapinen: teletekniikkaa ymmärrettävästi, Kirsi Willan kanssa
Alkuoppia lapsille

| Alkuoppia lapsille |
| --- | --- |
 Vuoden 1910 painoksen kansikuva.
Kirjailija:  Moses Hahl
Kieli:  suomi
Genre:  aapinen
Kustantaja:  Raivaajan kirjapaino, Fitchburg
Julkaistu:  1906
Sivumäärä:  32
Löydä lisää kirjojaKirjallisuuden teemasivulta
Sosialistinen lasten aapinen eli Alkuoppia lapsille on amerikansuomalaisen toimittajan ja sosialistin Moses Hahlin kirjoittama aapinen, joka ilmestyi ensimmäistä kertaa Massachusettsin Fitchburgissa vuonna 1906. Suomessa sen julkaisi porvoolainen Osuuskunta Visa vuonna 1910, josta puolestaan Sosialidemokraattisen nuorison keskusliitto kustansi näköispainoksen 1977.
Hahlin kirjoittamat teksti heijastavat luokkataistelua ja sosialistista aatemaailmaa, aapisessa esiintyvät muun muassa köyhä Hellasen työläisperhe sekä upporikas Herralan hienostoperhe. Hahl on muista aikakauden aapisista poiketen jättänyt kirjasta pois kaikki viittaukset Jumalaan, mutta sen opetukset ja arvomaailma ovat silti hyvin lähellä kristinuskoa. Myöskään mitään kansallisuuksia tai valtioita ei Hahlin aapisessa mainita.
Fraktuuralla painettu kirja sisältää aakkosten lisäksi esipuheen, jossa Hahl kertoo lapsille rikkaiden ja köyhien erosta sekä tilanteen syistä. Hahlin näkemyksen mukaan rikkaat kokoavat omaisuutensa ottamalla köyhiltä työläisiltä heidän valmistamansa tavarat, vaikka eivät ole niitä itse tehneet. Hän kehottaa lapsia rakentamaan itselleen ”kylät ja kaupungit, joissa ei ole rikkaita ja köyhiä, vaan kaikilla on yhtä paljon tavaroita”.
Tekstinäytteitä

»H – h 
 Herrala on hywin kaunis talo. Herralassa asuu hienoa herraswäkeä. Herralan herraswäki pitää kauniista waatteista. Herralan lapset ovat puhtaita ja iloisia. Hellasen Hemmo oli kerran käynyt Herralassa leipää pyytämässä. Hemmo oli ajettu ulos ilman leipää. Herralassa halweksitaan köyhiä. Herralan herraswäki on ylpeätä. Herralan herraswäki ei tee mitään työtä.»
»Y – y 
 Yrjö käypi työssä automopiilitehtaassa. Yrjö on tehnyt monta konetta. Yrjöllä ei ole itsellänsä yhtään konetta. Yrjön valmistamat koneet on tehtaan isäntä ottanut. Yrjö yltyi kerran pyytämään itsellensä automobiiliä. Ylpeä isäntä Yrjölle nauroi. Yltiöpäiseksi isäntä Yrjöä sanoi. Ynseäksi Yrjökin siitä tuli. Yhä kuitenkin Yrjö yrittää saada automopiiliä.»
André Schembri

André Schembri
André Schembri (s. 27. toukokuuta 1986 Pietà, Malta) on maltalainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2014 edustanut Saksan toiseksi korkeimmalla sarjatasolla 2. Bundesliigassa pelaavaa FSV Frankfurtia. Schembri on pelannut Maltan maajoukkueessa 54 maaottelua ja tehnyt niissä kolme maalia. Jokaisen maaottelumaalinsa hän on tehnyt EM-kisojen 2008 karsinnoissa. Schembri on 178 senttimetriä pitkä. Hän on pelannut Saksan lisäksi muun muassa Itävallassa, Unkarissa ja Kreikassa.
Alter Ego (kappale)

|  Alter Ego |
| --- | --- |
 Minus One esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Minus One
Levy-yhtiö:  Minus One Ltd.
Kesto:  3:03
Tyylilaji:  alternative
Julkaistu:  22. helmikuuta 2016
Säveltäjä(t):  Thomas G:son, Minus One
Sanoittaja(t):  Thomas G:son, Minus One
Euroviisutiedot
Vuosi:  2016
Maa:  Kypros
Kieli:  englanti
Sijoitus:  21.
Pisteet:  96
Sijoitus semifinaalissa:  8.
Pisteet semifinaalissa:  164
Sanat:  sanoitus
Video:  videolinkki
Alter Ego (suom. Toinen minä) on Minus One -yhtyeen kappale, jolla se edusti Kyprosta Eurovision laulukilpailussa 2016. Se julkaistiin 22. helmikuuta 2016. Kappaleen ovat säveltäneet ja sanoittaneet Thomas G:son sekä yhtyeen jäsenet.
Kappale kilpaili Eurovision laulukilpailun ensimmäisessä semifinaalissa, jossa se sijoittui kahdeksanneksi 164 pisteellä ja pääsi finaaliin. Finaalissa se sai 96 pistettä ja saavutti sijan 21.
Amund Sjøbrend

| Mitalit | Mitalit | Mitalit |  |
| --- | --- | --- | --- |
|  Amund Sjøbrend |  Amund Sjøbrend |  Amund Sjøbrend |  |
Maa:   Norja
Miesten pikaluistelu
| MM-kilpailut  | MM-kilpailut  | MM-kilpailut  |  |
|  Kultaa | Oslo 1981 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Deventer 1981 | yhteispisteet |  |
|  Hopeaa | Eskilstuna 1974 | yhteispisteet |  |
|  Pronssia | Larvik 1977 | yhteispisteet |  |
Amund Martin Sjøbrend (s. 1. joulukuuta 1952 Sør-Odal) on uransa päättänyt norjalainen pikaluistelun maailmanmestari, joka kuului maansa edustusjoukkueeseen vuosina 1974–1981.
Amund Sjøbrend nousi Norjan maajoukkueeseen kaudella 1973-1974. Eskilstunan EM-kisoisa hän voitti matkoista 500 ja 1 500 metriä. Hän oli 5 000 mterillä kolmas. Ruotsin Göran Claeson oli 10 000 metrillä kuitenkin niin vahva, että ohitti niukasti yhteispisteissä Sjøbrendin. Saman vuoden MM-kisat Inzellissä eivät onnistuneet, sillä hän kaatui 5 000 metrillä.
Vuonna 1975 Sjøbrend saavutti Norjan mestaruuden, mutta kausilla 1976-1980 hän jäi kahden muun ässän eli Sten Stensenin ja Kay Arne Stenshjemmetin varjoon. Vuoden 1976 olympialaisissa Innsbruckissa hän edusti Norjaa 5 000 metrillä sijoittuen 13.:ksi ja 10 000 metrillä 10.:ksi. Vuoden 1980 Lake Placidiin olympialaisiin häntä ei valittu olympiajoukkueeseen. Vuosina 1976-1981 hän osallistui lähes kaikkiin EM- ja MM-kisoihin. Ennen vuoden 1981 huippumenestystä, jolloin hän voitti niin EM- kuin MM-kultaa yhteispisteissä,
hän saavutti pronssia vuoden 1977 EM-kisojen yhteispisteissä. Vuoden 1976 EM-kisoissa hän sijoittui neljänneksi. MM-kisoissa paras sijoitus ennen vuotta 1981 oli vuoden 1980 MM-kisojen neljäs sija.
Vuoden 1981 menestysten perusteella hänet valittiin vuoden parhaaksi luistelijaksi maailmassa, josta hän sai tunnustuksena Oscar Mathisen -palkinnon.
Uransa aikana hän kuului Norjan legendaariseen pikaluistelukvartettiin yhdessä Sten Stensenin, Jan Egil Storholtin ja Kay Arne Stenshjemmetin kanssa. Aikalaiset kutsuivat heitä Norjassa alkukirjaimen mukaan nimellä "Fire S" eli "Neljä ässää".
Scatman Crothers

| Scatman Crothers |
| --- | --- |
 Scatman Crothers esiintymässä vuonna 1960.
Henkilötiedot
Koko nimi:  Benjamin Sherman Crothers
Syntynyt: 23. toukokuuta 1910  Terre Haute, Indiana
Kuollut: 22. marraskuuta 1986 (76 vuotta)  Van Nuys, Kalifornia
Näyttelijä
Taiteilijanimet:  Scat Man Crothers Scat-Man Crothers Sherman Crothers
Aktiivisena:  1951–1986
Merkittävät roolit:  Louie (Chico and the Man) Dick Hallorann (Hohto) Jazz (The Transformers)
Palkinnot
 Saturn (1981) 
Aiheesta muualla
IMDb 
Benjamin Sherman Crothers (23. toukokuuta 1910 Terre Haute, Indiana – 22. marraskuuta 1986 Van Nuys, Kalifornia) oli yhdysvaltalainen Saturn-palkittu näyttelijä, laulaja, muusikko ja tanssija.[lähde? ]
Crothers palkittiin Saturnilla 1980-luvulla parhaasta miessivuosasta elokuvassa The Shining – Hohto ja hänelle on myös annettu oma tähti Hollywood Walk of Fameen. Hän myös työskenteli Clint Eastwoodin kanssa elokuvassa Bronco Billy ja oli pienessä sivuosassa menestyselokuvassa Yksi lensi yli käenpesän. Crothersin viimeiseksi rooliksi jäi Jazz animaatioelokuvassa The Transformers: The Movie. Hän kuoli keuhkosyöpään.[lähde? ]
Elokuvia

1970: Aristokatit (The Aristocats)
1972: Vain unelmilla on siivet (The King of Marvin Gardens)
1975: Yksi lensi yli käenpesän (One Flew Over the Cuckoo’s Nest)
1975: Akka jota ei saatu hengiltä (The Fortune)
1976: Hopeanuoli (Silver Streak)
1976: Revolverimies (The Shootist)
1977: Juuret (Roots)
1980: The Shining – Hohto (The Shining)
1980: Bronco Billy
1982: Mekko hampaissa – vipinää virsuissa! (Zapped!)
1983: Sykettä suonissa (Two of a Kind)
1983: Hämärän pelottavat varjot (Twilight Zone: The Movie)
1986: The Transformers: The Movie
Sing It Away

|  Sing It Away |
| --- | --- |

Kappaleen tiedot
Esittäjä(t):  Sandhja
Kesto:  3.02
Tyylilaji:  pop
Julkaistu:  2016
Säveltäjä(t):  Sandhja, Milos Rosas, Heikki Korhonen, Petri Matara, Markus Savijoki
Sanoittaja(t):  Sandhja, Petri Matara, Milos Rosas, Markus Savijoki
Euroviisutiedot
Vuosi:  2016
Maa:  Suomi
Kieli:  englanti
Sijoitus semifinaalissa:  15.
Pisteet semifinaalissa:  51
Video:  videolinkki
Aikajärjestys
 ◄ ”Aina mun pitää” (2015) 
 ”Blackbird” (2017) ► 
Sandhja esittämässä kappaletta ensimmäisen semifinaalin harjoituksissa.
”Sing It Away” (suom. Laula se pois) on suomalaisen poplaulajan Sandhjan kappale, jolla hän edusti Suomea vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Sandhja, Milos Rosas, Markus Savijoki sekä Petri Matara, joka on myös sovittanut kappaleen. Kappaletta on ollut säveltämässä myös Heikki Korhonen.
”Sing It Away” selviytyi Eurovision laulukilpailuun voittamalla vuoden 2016 Uuden Musiikin Kilpailun helmikuussa 2016. Sandhja oli kymmenen eri aloja edustaneen kansalaisraadin suosikki, mutta yleisöäänestyksessä vasta kolmas.
Kappale kilpaili Eurovision laulukilpailun ensimmäisessä semifinaalissa 10. toukokuuta 2016, mutta ei päässyt kilpailussa jatkoon 14. toukokuuta käytävään finaaliin. Kappale sijoittui semifinaalinsa 15:nneksi saaden 51 pistettä.
Aiheesta muualla

Sandhjan esiintyminen Eurovision laulukilpailun ensimmäisessä semifinaalissa
”Sing It Away” -kappaleen virallinen musiikkivideo
Suomen euroviisuedustuskappaleet
| --- | --- |
1960–luku:   Valoa ikkunassa  Tipi-tii  Muistojeni laulu  Laiskotellen  Aurinko laskee länteen  Playboy  Varjoon – suojaan  Kun kello käy  Kuin silloin ennen 
1970–luku:   1970  Tie uuteen päivään  Muistathan  Tom tom tom  Älä mene pois  Viulu-ukko  Pump pump  Lapponia  Anna rakkaudelle tilaisuus  Katson sineen taivaan 
1980–luku:   Huilumies  Reggae OK  Nuku pommiin  Fantasiaa  Hengaillaan  Eläköön elämä  Päivä kahden ihmisen  Sata salamaa  Nauravat silmät muistetaan  La dolce vita 
1990–luku:   Fri?  Hullu yö  Yamma Yamma  Tule luo  Bye Bye Baby  1995  Niin kaunis on taivas  1997  Aava  1999 
2000–luku:   A Little Bit  2001  Addicted to You  2003  Takes 2 to Tango  Why?  Hard Rock Hallelujah  Leave Me Alone  Missä miehet ratsastaa  Lose Control 
2010–luku:   Työlki ellää  Da Da Dam  När jag blundar  Marry Me  Something Better  Aina mun pitää  Sing It Away  Blackbird  Monsters  Look Away 
2020–luku:   Looking Back  Dark Side  Jezebel  Cha cha cha  No Rules 
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
Ankan

| Ankan 安閑天皇> Japanin keisari |
| --- | --- |
Valtakausi:  7. helmikuuta 531 – 17. joulukuuta 536
Edeltäjä:  Keitai
Seuraaja:  Senka

Syntynyt:  466
Kuollut:  536
Puoliso:  Kasuga no Yamada
Suku:  Yamato
Isä:  Keitai
Äiti:  Menokohime
Uskonto:  šintolaisuus
Ankan (466–536) oli perinteisen japanilaisen tiedon mukaisesti Japanin 27. keisari sekä keisari Keitain vanhin poika. Ankanin arvellaan hallinneen vuosina 531–536.
Taustaa

Ankan oli kruununprinssinä ja nousi valtaan ilmeisesti isänsä kuoltua vuonna 531. On myös mahdollista, että isä luopui kruunusta 65-vuotiaan Ankanin hyväksi.
Ankan kuoli 70 vuoden iässä vuonna 536, jolloin valtaan nousi hänen nuorempi veljensä Senka.
Segovian akvedukti

| Segovian akvedukti |
| --- | --- |

Maailmanperintökohde
Kohteen nimi:  Segovian vanhakaupunki ja  akvedukti
Sijainti:  Segovia, Espanja  40°56′54″N, 4°7′0″W
Tyyppi:  kulttuurikohde
Kriteerit:  I, III, IV
Tunnusnumero:  311
Valintahistoria
Valintavuosi:  1985
 Segovian akvedukti
Segovian akvedukti on roomalainen, noin vuonna 50 rakennettu akvedukti Segovian kaupungissa, Espanjassa. Rakennelma on kokonaisuudessaan 18 kilometriä pitkä, ja sen alkupää on 1 255 metrin korkeudessa olevalla purolla. Akvedukti joutui loppupäässään ylittämään jokilaakson, jonka yli on rakennettu 813 metriä pitkä akveduktisilta, joka sijaitsee nykyään Segovian kaupungin laajentumisen johdosta keskellä kaupunkia. Akvedukti kuuluu Segovian vanhankaupungin kanssa Unescon maailmanperintöluetteloon.
Rakennelma

Segovian akvedukti on noin 18 kilometriä pitkä rakennelma, joka saa alkunsa pienestä purosta Sierra de Guadarraman vuoristosta. Akveduktin alkupään, 1 255 metrin korkeudessa oleva rakennelma ohjasi osan puron vesistä kanavaan. Akvedukti seuraa vuoriston piirteitä useiden kilometrien ajan, ja sen kaltevuus on vain 0,43 prosenttia. Hieman ennen Fuentecilla de Tilviejon puron ylityspaikkaa akvedukti laskeutuu kuitenkin 75 metriä vain 553 metrin matkalla. Todennäköisesti alkuperäinen akvedukti oli Segoviasta vain Fuentecilla de Tilviejolle, ja myöhemmin sitä on pidennetty nykyiseen lähtöpaikkaansa, kun ensimmäisen puron vesi ei riittänyt, ja vaikean maaston takia reitillä jouduttiin tekemään jyrkkä pudotus.
Fuentecilla de Tilviejolta akvedukti jatkaa suoraan Segoviaan. Noin kilometri ennen kaupunginmuuria sen piti kuitenkin ylittää 30 metriä syvä jokilaakso. Laaksoa ylittämään tehtiin 813 pitkä akveduktisilta, jonka kaaret ovat kahdessa kerroksessa. Sitä kannattelee 128 pilaria, ja laakson matalammissa kohdassa silta on 28,5 metriä maanpinnan yläpuolella. Sillan rakentamiseen käytettiin noin 20 400 graniittilohkaretta, joista suurin painaa kaksi tonnia. Graniitti louhittiin noin viiden kilometrin päästä kaupungista.
Historia

Segovian akveduktin rakennusajasta ei ole varmuutta, sillä sen rakentamisesta ei ole jäänyt dokumentteja. Tutkijat kuitenkin arvelevat, että se olisi rakennettu noin vuonna 50. Sen kaarissa ja rakennustyylissä on paljon yhtäläisyyksiä Roomassa sijaitsevan, vuosina 38–52 rakennetun Aqua Claudian kanssa. Osa akveduktin kaarista tuhoutui muslimivalloitusten aikana 800-luvulla, mutta se peruskorjattiin 1484 Ferdinand ja Isabella Katolilaisen aloitteesta.
Akvedukti on kokonaisuudessaan säilynyt hyvin ja sillan lisäksi monia osia siitä on säilynyt, sillä se on ollut pitkään käytössä. Varsinainen kanavaosa on kuitenkin korvattu moneen kertaan uudemmilla rakennelmilla. Vuonna 1929 kanava korvattiin lopullisesti betoniputkella. Segovian asukkaat ovat kutsuneet akveduktia Paholaisen sillaksi sen suuren koon vuoksi. Nykyään akveduktisilta on keskellä kaupunkiympäristöä, kun Segovia on laajentunut sen ympärille. Saasteiden takia autoliikenne on nykyään kielletty sillan lähellä. Vuonna 1985 akvedukti valittiin yhdessä Segovian vanhankaupungin kanssa Unescon maailmanperintöluetteloon.
Aiheesta muualla

Kuvia tai muita tiedostoja aiheesta Segovian akvedukti Wikimedia Commonsissa
Unescon maailmanperintökohteet Espanjassa
Alcalá de Henaresin yliopisto ja historiallinen ympäristö
Alhambra, Generalife ja Albayzín Granadassa
Altamiran luola
Antoni Gaudín työt
Aragonian mudéjar-arkkitehtuuri
Aranjuezin kulttuurimaisema
Atapuercan arkeologinen kohde
Ávilan vanhakaupunki
Barcelonan Sant Pau -sairaala ja katalonialainen musiikkipalatsi
Burgosin katedraali
Cáceresin vanhakaupunki
Catalanin romaaniset kirkot Vall de Boíssa
Côanlaakson ja Siega Verden esihistoriallinen kalliotaide (jaettu Portugalin kanssa)
Córdoban historiallinen keskusta
Cuencan linnoituskaupunki
Doñanan kansallispuisto
Elchen palmumetsä
Elohopean perintö: Almadén ja Idrija (jaettu Slovenian kanssa
Escorialin luostari
Garajonayn kansallispuisto
Ibizan biodiversiteetti ja kulttuuri
Itä-Espanjan kalliomaalaukset
La Lonja de la Seda de Valencia
Las Médulas
Lugon roomalainen muuri
Madinat al-Zahra
Méridan arkeologinen alue
Oviedon muistomerkit ja Asturian vanhan kuningaskunnan kirkot
Poblet-luostari
Monte Perdido (jaettu Ranskan kanssa)
Pyhiinvaellusreitti Santiago de Compostelaan
Salamancan vanhakaupunki
San Cristóbal de La Laguna
San Millánin Yuso- ja Suso-luostarit
Santa María de Guadalupe
Santiago de Compostela
Segovian vanhakaupunki ja akvedukti
Serra de Tramuntanan kulttuurimaisema
Sevillan katedraali, Alcázar ja Archivo de Indias
Tarracon arkeologinen kokonaisuus
Teiden kansallispuisto
Toledo
Úbedan ja Baezan renessanssimuistomerkit
Vizcayan silta
Shemar Moore

Shemar Moore
Shemar Franklin Moore (s. 20. huhtikuuta 1970) on yhdysvaltalainen näyttelijä. Hänet tunnetaan parhaiten rooleistaan Malcolm Wintersinä televisiosarjassa Tunteita ja tuoksuja sekä Derek Morganina rikossarjassa Criminal Minds – FBI-tutkijat. Hän toimi lisäksi Soul Trainin vakituisena juontajana vuosina 1999–2003.
Aikaisempi elämä

Moore syntyi Oaklandissa, Kaliforniassa. Hän oppi äidiltään Marilyn Wilsonilta hollannin kielen ja asuikin lapsuudessaan Alankomaissa. Isä Sherrod Moore oli afroamerikkalainen englannin puhuja. Shemarin äiti työskenteli opettajana Bahrainissa ja Tanskassa, jonka vuoksi Shemar muutti äitinsä kanssa Tanskaan, ja jälkeenpäin Bahrainiin neljän vuoden iässä. Siellä hän meni Brittiläiseen yksityiskouluun, ja oli siellä 7-vuotiaaksi saakka.
Aiheesta muualla

Shemar Moore Internet Movie Databasessa. (englanniksi)